342 Pteridophyta 



faa, ikke indrullede i Knoppen, differentierede i en steril og en 

 fertil Del; den sidste (Sporangioforen) danner en Udvækst fra For- 

 siden (Bugsiden) af Bladet. Sjældnere dannes flere Sporangioforer, 

 og da tillige fra Randen. Sporangier sædvanlig randstillede, ind- 

 sænkede eller fremragende, uden „Ring", springer op ved en 

 Tvær- eller en Længdespalte. Forkim længe levende, knoldformet 

 eller cylindrisk, underjordisk, klorofylfri. 



Hos Ophioglossum valgatum (Slangetunge, Fig. 460 A, 461) 

 kommer kun et enkelt Blad frem i hver Vækstperiode. Det har 

 en udelt Bladplade med netformet forgrenede Nerver, en lang 

 Stilk og en skedeformet Fod, som omslutter de følgende Blade 

 (sædvanlig 3). Fra Grunden af Bladpladen udgaar en ugrenet 

 Sporangiofor, som indeholder to Rækker indsænkede Sporangier. 

 Bladene bruger 3 — 4 Aar om deres Udvikling. Hos nogle syd- 

 ligere Arter dannes flere Blade i hver Vækstperiode, saaledes og- 

 saa hos flere epifytiske Arter. Hos en af disse, O. palmatum, er 

 Bladene gaffelgrenede og bærer flere Sporangioforer. Paa den 

 anden Side gives der ogsaa Arter med udelte Blade, uden sterilt 

 Afsnit. Rødderne udgaar fra Stængelen ved Grunden af Bladene; 

 hos O. vulgatum danner de Adventivskud, som anlægges i et af 

 de yngste af Topcellens Segmenter under Rodhætten, som de 

 gennembryder. Botrychium (Maanerude, Fig. 460, B) harfjersnitdelte 

 Blade, hvis fertile Del ogsaa er fjersnitdelt; den sterile Del har gaffel- 

 grenede, frit endende Nerver; den fertile er sædvanlig stær- 

 kere grenet. Bladene er bøjede indad, men ikke indrullede i 

 Knoppen. 



Stænglerne og Rødderne vokser ved en enkelt Topcelle. Led- 

 ningsvævet danner i Stængelen hos Ophioglossum et System af 

 netformet forbundne Strænge. Hos Botrychium danner det en 

 Hulcylinder omsluttende en Marv og indeholdende et Kambium. 

 Indenfor dette findes en af Trakeider og Marvstraaler bestaaende 

 sammenhængende Vedring, udenfor et Lag af Sivæv, og udenom 

 hele Stelen en Endodermis. Bladenes Karstrænge er sædvanlig 

 kollaterale. 



Sporangierne anlægges af en Gruppe overfladiske Celler, i 

 hvilken en enkelt Celle er større end de andre (Fig. 462). Denne 

 Celle deles ved en periklin Væg i to, af hvilke den indre bliver 

 til den primære Arkesporcelle. Sporangieanlægget er ikke frem- 

 ragende hos Ophioglossum, men vel hos de andre. De yderste 



